Swiegers en skilders bekoor - Mogol Pos
Swiegers en skilders bekoor
April 15, 2019 April 11, 2019 - by Ria Wells - Leave a Comment
LEPHALALE — Wat die oog sien en die oor hoor raak die hart aan. Die Nederduitsch Hervormde Kerk Ebenhaeser se sustersvereniging het Vrydagaand hul jaarlikse kaas-en-wyngeleentheid aangebied. Skilderye van verskeie plaaslike kunstenaars is uitgestal en dat hier fantastiese talent in die dorp is, is nie te betwyfel nie.
Dr Piet Goosen by die skildery wat hy van wyle Shorty Pontes gemaak het.
Saam met hom is Shorty se lewensmaat, Juli
Daar word elke jaar ŉ Skilder van die Jaar aangewys en vanjaar het die toekenning gegaan aan dr Pieter Goosen.
Andre Swiegers het bekoor met hartsmusiek
André Swiegers, bekroonde liedjieskrywer en sanger, het as musiekkunstenaar opgetree. Hy het sy loopbaandeurbraak in 1990 gemaak toe Laurika Rauch sy liedjie Blou sing en dit blitsvinnig trefferstatus bereik het. Hy het gaste vermaak met sy liedjies Eva, Jammer om te hoor en vele meer uit sy pen, asook musiek van ander bekende kunstenaars met meesterlike kitaarspel.
Gaste het gesellig verkeer, skilderye bewonder en heerlik gekuier rondom die skone kunste.
Previous Article Anita het voluit geleef — 12 Desember 1952 tot 7 April 2019
Next Article Prisoner dies in custody